Ivan Černaj

Mgr. Ivan Černaj (* 1. júl 1963, Banská Bystrica) je slovenský pedagóg a komunálny politik. Pôsobil ako pedagóg, zástupca riaditeľa ZŠ, bol majiteľom reklamnej firmy. Od roku 2002 do roku 2012 bol primátorom mesta Žiar nad Hronom a od roku 2005 do roku 2009 podpredsedom Banskobystrického samosprávneho kraja. Za primátora kandidoval ako nezávislý. Funkcie sa v novembri 2012 sám vzdal.

 Vzdelanie  
 V roku 1981 ukončil štúdium na SOU Hutnícke v Žiari nad Hronom (odbor mechanik nastavovač).
 Matematiku – základy techniky študoval na Pedagogickej fakulte v Nitre. Titul Mgr. získal v roku 1987.

 Profesionálna kariéra 
 19871991 učiteľ matematiky na základnej škole a podnikanie v oblasti polygrafie, reklamy a marketingu
 19911993 zástupca riaditeľa ZŠ
 19932002 majiteľ reklamnej firmy

 Komunálna a regionálna politika 
 Od roku 2002 do roku 2012 primátor mesta Žiar nad Hronom. Ku dňu 28. novembra 2012 sa vzdal funkcie primátora.
 Od roku 2005 do roku 2012 poslanec zastupiteľstva Banskobystrického samosprávneho kraja. Od roku 2005 do roku 2009 podpredseda Banskobystrického samosprávneho kraja pre sociálny rozvoj a spoluprácu so samosprávou.

 Referencie 

Kategória:Slovenskí politici
Kategória:Primátori slovenských miest
Kategória:Poslanci Banskobystrického samosprávneho kraja
Kategória:Osobnosti z Banskej Bystrice